L 71/6
HR
Službeni list Europske unije
9.3.2023.
(14)
Nadalje, mogućnost da zbog sličnosti razine kiselosti dođe do aluzije na ZOI „Aceto Balsamico Tradizionale di Modena” ili zabune između tog ZOI-ja i ZOZP-a „Aceto Balsamico di Modena” ne postoji.
Čak i ako proizvodi s te dvije oznake imaju određena zajednička svojstva, kao što je razina kiselosti, proizvode se različitim metodama proizvodnje i od različitih sirovina te su stoga različiti.
(15)
Naposljetku, ZOZP „Aceto Balsamico di Modena” nije definiran kao vinski ocat te stoga ne podliježe pravilima koja se primjenjuju na vinski ocat, osobito u pogledu najmanje kiselosti.
(16)
Kad je riječ o prigovorima koji se odnose na proširenje raspona veličine boca, ne može se smatrati da se izmjenom uvode ograničenja za gospodarske subjekte uključene u pakiranje proizvoda „Aceto Balsamico di Modena”.
Naprotiv, dopuštanje dodatnih kapaciteta spremnika kao što su 0,10 l, 0,15 l, 0,20 l ili 1,5 l može se smatrati liberalizacijom uvjeta za punjenje u boce.
Mogući učinak povećanog tržišnog natjecanja koji bi mogao proizaći iz stavljanja na tržište proizvoda „Aceto Balsamico di Modena” u širem rasponu veličina boca bio bi u skladu s temeljnim načelima politike tržišnog natjecanja EU-a i ne bi se trebao smatrati štetnim za ugled ZOZP-a „Aceto Balsamico di Modena”.
(17)
Cilj je utvrđivanja svojstava spremnika zapremnine manje od 0,25 litara navedenih u odjeljku 3.5. jedinstvenog dokumenta osigurati minimalni standard ujednačenosti među bocama u kojima će se proizvod prodavati.
To pravilo o pakiranju nije uključeno u opis proizvoda niti je razrađeno s obzirom na specifičnost proizvoda u odjeljku jedinstvenog dokumenta posvećenom povezanosti te se stoga ne može smatrati bitnim svojstvom predstavljanja proizvoda.
Budući da su ti zahtjevi utvrđeni samo za nove spremnike zapremnine manje od 0,25 litara, koji nisu bili dopušteni prije te izmjene, sporna promjena neće negativno utjecati na ulaganja punionica proizvoda „Aceto Balsamico di Modena” u spremnike i stoga im neće prouzrokovati ekonomski gubitak.
(18)
Informacije o kontrolnom tijelu nisu izravno navedene u jedinstvenom dokumentu jer to nije propisano Prilogom I. Provedbenoj uredbi Komisije (EU) br.
668/2014 (5).
Međutim, te su informacije uključene u specifikaciju proizvoda, kako je utvrđeno člankom 7. stavkom 1. točkom (g) Uredbe (EU) br. 1151/2012.
(19)
Kad je riječ o prigovorima podnositelja prigovora na potrebnu usklađenost s izotopnim parametrima, takvi su parametri uvedeni kako bi se bolje otkrilo moguće patvorenje vinskog octa i poboljšao sustav kontrole za proizvod „Aceto Balsamico di Modena”.
Provjera izotopnog omjera u svakom se slučaju provodi u fazi proizvodnje i stoga utječe samo na proizvođače proizvoda „Aceto Balsamico di Modena”.
(20)
U skladu s tim, trebalo bi odobriti izmjenu specifikacije proizvoda objavljenu u Službenom listu Europske unije povezanu s nazivom „Aceto Balsamico di Modena” (ZOZP).
(21)
Mjere predviđene u ovoj Uredbi u skladu su s mišljenjem Odbora za politiku kakvoće poljoprivrednih proizvoda,
DONIJELA JE OVU UREDBU:
Članak 1.
Odobrava se izmjena specifikacije proizvoda objavljena u Službenom listu Europske unije povezana s nazivom „Aceto Balsamico di Modena” (ZOZP).
(5) Provedbena uredba Komisije (EU) br.
668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).